OKRESNÁ PROKURATÚRA POVAŽSKÁ BYSTRICA 
Ľ. Štúra 1, 017 01 Považská Bystrica 1	

Číslo: Pv 953/16/3306-12	Považská Bystrica 29.03.2017 
EEČ: 2-26-45-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 2 Trestného zákona
Rozhodol: 	prokurátorka Okresnej prokuratúry Považská Bystrica 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX 2486/27 XXXXX, Slovensko
povolanie: skladník
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 2 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
hoci bol ako otec mal. XXXXX, nar. 04.01.2007, a mal. XXXXX, nar. 23.04.2009, obaja bytom u matky, povinný prispievať na ich výživu podľa Zákona o rodine a tiež podľa rozsudku Okresného súdu XXXXX sp. zn. 11P/164/2013 zo dňa 23.04.2014, právoplatného dňa 23.05.2014, sumou vo výške 90 Eur mesačne na mal. XXXXX a sumou 80 Eur mesačne na mal. XXXXX, teda spolu sumou vo výške 170 Eur mesačne, ktoré výživné mal zasielať do 15. dňa v mesiaci vopred matke detí, XXXXX XXXXX XXXXX, plneniu vyživovacej povinnosti sa od mesiaca november 2015 úmyselne vyhýbal tým, že riadne zamestnaný bol iba v mesiaci február 2016, a to v spoločnosti ETOP International, s.r.o., Považská Bystrica, mestská časť Považské Podhradie, ktorý pracovný pomer ale v skúšobnej dobe z vlastnej iniciatívy ku dňu 29.02.2016 ukončil, predtým od 01.07.2015 do 25.11.2015 a následne od 18.03.2016 do 31.08.2016 podnikal ako samostatne zárobkovo činná osoba na základe živnostenského oprávnenia s predmetom podnikania murárstvo, zo svojich príjmov ale na výživu svojich maloletých detí v XXXXX a ani na inom mieste  neprispieval, čím mu za obdobie od mesiaca november 2015 do mesiaca august 2016 vrátane, kedy sa zaevidoval ako uchádzač o zamestnanie na Úrade práce, sociálnych vecí a rodiny XXXXX,  vznikol dlh na výživnom v celkovej výške 1.310 Eur,

lebo zanikla trestnosť činu.

Odôvodnenie:
Poverený príslušník Okresného riaditeľstva PZ XXXXX, Obvodného oddelenia PZ XXXXX, uznesením ČVS: ORP-714/PB-PB-2016 zo dňa 02.12.2016 podľa § 199 ods. 1 Tr. por. začal trestné stíhanie pre prečin zanedbania povinnej výživy podľa § 207 ods. 2 Tr. zák. Následne, po tom ako bol obv. XXXXX dňom 06.12.2016 vzatý do väzby v inej trestnej veci, vyšetrovateľ Okresného riaditeľstva PZ XXXXX, Odboru kriminálnej polície, uznesením ČVS: ORP-768/1-VYS-PB-2016 zo dňa 23.12.2016 podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák. v podstate na tom skutkovom základe, že hoci bol ako otec mal. XXXXX, nar. 04.01.2007, a mal. XXXXX, nar. 23.04.2009, obaja bytom u matky, povinný prispievať na ich výživu podľa Zákona o rodine a tiež podľa rozsudku Okresného súdu XXXXX sp. zn. 11P/164/2013 zo dňa 23.04.2014, právoplatného dňa 23.05.2014, sumou vo výške 90 Eur mesačne na mal. XXXXX a sumou 80 Eur mesačne na mal. XXXXX, teda spolu sumou vo výške 170 Eur mesačne, ktoré výživné mal zasielať do 15. dňa v mesiaci vopred matke detí, XXXXX XXXXX XXXXX, plneniu vyživovacej povinnosti sa od mesiaca november 2015 úmyselne vyhýbal tým, že riadne zamestnaný bol iba v mesiaci február 2016, a to v spoločnosti ETOP International, s.r.o., Považská Bystrica, mestská časť Považské Podhradie, ktorý pracovný pomer ale v skúšobnej dobe z vlastnej iniciatívy ku dňu 29.02.2016 ukončil, predtým od 01.07.2015 do 25.11.2015 a následne od 18.03.2016 do 31.08.2016 podnikal ako samostatne zárobkovo činná osoba na základe živnostenského oprávnenia s predmetom podnikania murárstvo, zo svojich príjmov ale na výživu svojich maloletých detí v XXXXX a ani na inom mieste  neprispieval, čím mu za obdobie od mesiaca november 2015 do mesiaca august 2016 vrátane, kedy sa zaevidoval ako uchádzač o zamestnanie na Úrade práce, sociálnych vecí a rodiny XXXXX,  vznikol dlh na výživnom v celkovej výške 1.310 Eur, 

Po skončení vyšetrovania vyšetrovateľ PZ predložil prokurátorovi vyšetrovací spis vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 ods. 1 písm. a/ Tr. zák.

	Preskúmala som vyšetrovací spis ČVS: ORP-768/1-VYS-PB-2016 a dospela som k záveru, že predmetný návrh vyšetrovateľa PZ na zastavenie trestného stíhania je opodstatnený.

	XXXXX do zápisnice o výsluchu obvineného zo dňa 30.01.2017 uviedol, že si je vedomý svojho dlhu na výživnom  vo výške 1.310 Eur a objasnil z akých dôvodov si neplnil vyživovaciu povinnosť. Uviedol, že má snahu dlh na výživnom uhradiť. 

XXXXX do zápisnice o výsluchu svedka – poškodeného zo dňa 02.02.2017 uviedla, že obv. XXXXX jej výživné riadne neplatil od novembra 2015 do augusta  2016, čím mu vznikol dlh na výživnom v celkovej výške 1.310 Eur. Následne do zápisnice o výsluchu svedka – poškodeného zo dňa 13.03.2017 uviedla, že dňa 06.03.2017 jej bolo zaplatené dlžné výživné v celej výške, teda 1.310 Eur za obdobie od novembra 2015 do augusta 2016 vrátane. Uviedla tiež, že neplnenie vyživovacej povinnosti XXXXX nemalo na deti trvalo nepriaznivé následky. 

Doplatenie dlžného výživného v celom rozsahu potvrdzuje aj poštový poukaz zo dňa 06.03.2017, z ktorého je zrejmé, že XXXXX XXXXX bola zaslaná suma 1.310 Eur z titulu zameškaného výživného. 

	Prečinu zanedbania  povinnej výživy podľa § 207 ods. 2 Tr. zák. sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosť vyživovať alebo zaopatrovať iného. 

Dôkazmi vykonanými v priebehu vyšetrovania bolo zistené, že obv. XXXXX svojím protiprávnym konaním, teda neplnením si vyživovacej povinnosti voči svojim maloletým deťom v období od novembra 2015 do augusta 2016 vrátane, po formálnej stránke naplnil všetky zákonné znaky skutkovej podstaty prečinu zanedbania povinnej výživy podľa § 207 ods. 2 Tr. zák.

           Podľa § 86 ods. 1 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči svojim maloletým deťom v celom rozsahu a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 ods. 1 písm. a/ Tr. zák.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka